Diari Oficial de la Generalitat Valenciana


Sumari del DOGV 2489, del 12-04-1995 (1995/834431)

RESOLUCIÓ de 5 de gener de 1995, de la Direcció General d'Indústria i Energia, per la qual s'autoritza una central de cogeneració elèctrica a Utiel, SA.
--------------------------------------------------------------------------------------------------------------------------------------------------------

### Dades del document

Número de DOGV
:   2489

Data del DOGV
:   12-04-1995

Secció del DOGV
:   ALTRES DISPOSICIONS

Número del document
:   1995/834431


Data del document
:   05-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 5 de gener de 1995, de la Direcció General d'Indústria i Energia, per la qual s'autoritza una central de cogeneració elèctrica a Utiel, SA.   
Amb aquesta mateixa data s'ha dictat la següent resolució:  
Vist l'expedient incoat pel Servei Territorial d'Indústria i Energia de València, a instància d'Utiel, SA, relatiu a l'autorització d'una central de cogeneració elèctrica de 6,5 MW.  
Considerant que la sol·licitud d'autorització indicada ha seguit la tramitació establerta en el Decret 2.617/1966, de 20 d'octubre, sobre autorització instal·lacions elèctriques, en el Decret 2.619/1966, amb aquesta mateixa data, sobre expropiació forçosa en matèria instal·lacions elèctriques i en el Decret 162/1990, de 15 d'octubre del Consell de la Generalitat Valenciana, pel qual s'aprova el Reglament d'Impacte Ambiental i la Llei 2/1989, de 3 de març, de la Generalitat Valenciana, sobre impacte ambiental, el Reial Decret 907/1982, de 2 d'abril, sobre foment de l'autogeneració d'energia elèctrica, la Llei 82/1980, sobre conservació de l'energia, i l'Ordre de 07.07.82, sobre obtenció de la condició d'autogenerador elèctric.  
Considerant que no es presentaren al·legacions en la fase d'informació pública a què va ser sotmés el projecte tècnic i l'estudi d'impacte ambiental.  
Considerant que, amb data 2 d'agost de 1994, la Conselleria de Medi Ambient, formulà una declaració d'impacte ambiental en la qual s'estimava acceptable, només a efectes ambientals, la realització del projecte amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.  
Considerant que les instal·lacions de producció reuneixen simultàniament les condicions a i b de l'article 7 de la Llei 82/1980, sobre conservació de l'energia.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Autoritzar a Utiel, SA, a Utiel (València) una central de cogeneració elèctrica les característiques de la qual són les següents:  
Potència elèctrica: 6,5 MW per mitjà d' un motogenerador a fuel.  
Tipus de cicle: simple amb aprofitament del calor del motor per a la generació d'oli tèrmic, calor per a aplicacions d'assecament i per a calentament aire per al procés productiu.  
Recuperació de calor dels gasos:  
 Generació d'oli tèrmic: 1.055 kW  
 Calor per a assecador 1: 1979 kW  
 Calor per a assecador 2: 1.625 kW  
Recuperació de l'aigua calenta d'alta temperatura:  
 Preescalfament d'aire calderes biomassa: 595 kW  
Tipus d'autogenerador:  
 Interconnectat amb la Cia. Elèctrica Iberdrola  
Combustible utilitzat:  
 Fuel-oil núm. 1 BIA  
 Fuel-oil núm. 1  
Segon  
Concedir la condició d'autogenerador elèctric interconnectat.  
Tercer  
Aprovar el projecte d'execució, i sotmetre'l a les següents condicions:  
1. Les obres s'hauran de realitzar d'acord amb el projecte presentat.  
2. El termini de posada en marxa serà de sis mesos comptadors a partir de la notificació d'aquesta resolució.  
3. El titular presentarà en el Servei Territorial d'Indústria i Energia de València els projectes d'alta tensió, baixa tensió, emmagatzemament i instal·lació de combustible, aparells a pressió, correcció de la contaminació i aquells altres que demane la legislació vigent, tots ells, segons el contingut mínim indicat en l'ordre de 17 de juliol de 1989 de la Conselleria d'Indústria, Comerç i Turisme (DOGV. núm. 1.181, de 13 de novembre de 1989).  
Igualment comunicarà la terminació de les obres a l'efecte de reconeixement definitiu i l'extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.  
5. Condicions d'ordre mediambiental:  
a) L'oli usat, el llot procedent del tractament del combustible, possibles vessaments del motor, filtres procedents de circuits del trasbals i la neteja de l'oli i qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons el que es disposa en el Reial Decret de 20 de juliol de 1988, núm. 833/1988, de Residus Tòxics i Perillosos. Per ser productora de residus tòxics i perillosos, l'empresa estarà subjecta a tot el que es disposa en l'anterior Reial Decret, i també la Llei 20/86 de 14 de maig.  
b) El fumeral de bypass d'expulsió de gasos tindrà una alçària mínima de 25 metres, tal com es justifica en l'estudi d'impacte ambiental. Aquest fumeral es construirà d'acord amb l'ordre de 18 d'octubre de 1976, sobre prevenció i correcció de la contaminació industrial de l'atmosfera.  
c) La instal·lació de la infrastructura permanent es dotarà perquè permeta, en qualsevol moment, la presa de mostres per al control, inspecció i vigilància del nivell d'emissions.  
d) S'hi incorporaran els silenciadors i els equips necessaris per a reduir els sorolls, de forma que aquests no es transmeten a cap habitatge, casa de camp ni, en general, a cap edificació pròxima, més de 40 dB (A) diürns (de 08.00 a 22.00) ni més de 30 dB(A) nocturns (de 22.00 a 08.00).  
e) Una empresa col·laboradora de l'administració realitzarà un control semestral dels nivells i de la composició de gasos emesos a l'atmosfera. Aquest control complirà els requisits exigits en el Decret 833/1975, de 22 de desembre, de Protecció de l'Ambient, i els resultats s'enviaran a la Direcció General de Qualitat Ambiental.  
f) Per tal de reduir les emissions de NOx, s'aconsella instal·lar-hi un sistema catalític de reducció selectiva, o un altre procediment anàleg que elimine gran part del contingut de NOx dels gasos d'escapament.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes, comptador a partir del dia de la notificació d'aquesta resolució, de conformitat amb el que es disposa en l'article 114, en relació amb el 48, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 5 de gener de 1995.- La directora general D'Indústria i Energia: Celeste Juan Millet.